Jared Kushner a lăudat potențialul "foarte valoros" al "proprietății de pe malul apei" din Gaza și a sugerat că Israelul ar trebui să îndepărteze civilii în timp ce "curăță" fâșia.
Fostul agent imobiliar, căsătorit cu fiica lui Donald Trump, Ivanka, a făcut aceste comentarii în cadrul unui interviu la Universitatea Harvard, pe 15 februarie. Interviul a fost postat pe canalul YouTube al Middle East Initiative, un program al Școlii Kennedy de guvernare de la Harvard, la începutul acestei luni.
Kushner a fost consilier principal de politică externă în timpul președinției lui Trump și a fost însărcinat cu pregătirea unui plan de pace pentru Orientul Mijlociu. Criticii planului, care presupunea ca Israelul să încheie acorduri de normalizare cu statele din Golf, au declarat că acesta a ocolit întrebările privind viitorul palestinienilor.
"Proprietăţile de pe malul apei din Gaza ar putea fi de mare valoare, dacă oamenii s-ar concentra pe îmbunătăţirea nivelului de trai", a spus Kushner, ca răspuns la întrebările preşedintelui Iniţiativei Orientului Mijlociu, profesorul Tarek Masoud, plângându-se de "toţi banii" care au fost cheltuiţi în Gaza pentru reţeaua de tuneluri şi de arme, mai degrabă decât pe educaţie şi inovare.
"Dacă vă gândiți la toți banii care au fost investiți în această rețea de tuneluri și în toate munițiile, dacă aceștia s-ar fi dus în educație sau în inovare, ce s-ar fi putut face?", a întrebat el.
"Este o situație puțin nefericită acolo, dar cred că, din perspectiva Israelului, aș face tot posibilul să mut oamenii afară și apoi să fac curățenie", a adăugat Kushner.
"Dar nu cred că Israelul a declarat că nu vrea ca oamenii să se mute înapoi acolo după aceea", a mai spus el.
Kushner a mai sugerat că scoaterea civililor din Rafah și, potențial, în Egipt, ar putea fi posibilă "cu diplomația potrivită", propunând, de asemenea, un plan pentru deșertul Negev din sudul Israelului.
Kushner a sugerat că ar "ar dărâma ceva în Negev, aș încerca să mut oamenii acolo", adăugând. "Știu că nu va fi un lucru popular, dar cred că este o opțiune mai bună de făcut, astfel încât să poți merge acolo și să termini treaba", a adăugat el.
Jared Kushner, ginerele preşedintelui Donald Trump, este cercetat pentru eforturile sale de a atrage capital străin, inclusiv rus şi chinez, pentru afaceri imobiliare în SUA, în timpul perioadei de tranziţie prezidenţială, a informat luni presa americană, relatează AFP citată de Agerpres.
Echipa condusă de procurorul Mueller, fost director al FBI, examinează discuţiile lui Jared Kushner avute în timpul tranziţiei prezidenţiale pentru a obţine capital pentru clădirea sa de birouri de pe 666 Fifth Avenue din New York, aflată în proprietatea companiei sale Kushner Companies, după dificultăţi financiare, a informat CNN, citând surse apropiate investigaţiei.
Anchetatorii din echipa procurorului special nu au contactat încă societatea Kushner Companies, iar motivele pentru care se acordă atenție investitorilor străini nu sunt clare.